Hans Fruhstorfer

Hans Fruhstorfer (* 7. marec 1866, Passau, Nemecko – † 9. apríl 1922, Mníchov) bol nemecký entomológ, cestovateľ a obchodník s hmyzom.

Biografia 
Narodil sa v nemeckou Passau. Po získaní základného vzdelania si spravil kvalifikáciu obchodníka. Bol to veľmi energický a všestranný muž s nevyčerpateľným množstvom vnútornej energie. Počas svojho života vykonal viacero významných výskumných a zberateľských ciest do rôznych, mnohokrát i značne exotických oblastí sveta. Zomrel v Mníchove na rakovinu hrubého čreva.

Entomologické aktivity 
Celý svoj takmer bezmedzný entuziazmus venoval skoro výhradne zberu a štúdiu hmyzu, hlavne motýľov. Známy je ako autor opisu nových druhov i poddruhov hmyzu, prevažne z radu motýľov. Pre územie Slovenska má Hans Fruhstorfer význam ako autor opisu karpatského poddruhu jasoňa chochlačkového z územia Bielych Karpát, ktorý označil ako Parnassius mnemosyne ssp. similis Fruhstorfer, 1920. Z územia Česka opísal v roku 1920 Parnassius apollo ssp. rebelianus z Karlovarskej oblasti a v roku 1921 Parnassius apollo ssp. sicinius z Beskýd.
Počas svojho života Fruhstorfer napísal vyše tisíc článkov, prác a popisov mnohých druhov hmyzu, hlavne 
motýľov.

Bibliografia - (časť) 
 Monographische Revision der Symphaedra und Adolias ; Dresden, 1898
 Monographie der süd-amerikanischen Gattung Agrias ; Dresden, 1898
 Revision der Gattung Cethosia ; Stettin, 1899
 Übersicht der indo-australischen Danaiden ; 1899
 Übersicht der Euthalien ; 1899
 Aufzählung der von mir auf der Insel Lombok gesamm elten Lepidopteren ; 1898
 Rhopalocera bazilana ; 1899
 Tagebuchblätter ; Insectenbörse, 1899
 Verzeichnis der von mir in Tonkin, Annam und Siam gesammelten Nymphaliden und Besprechung verwandter Formen ; Wien. ent. Ztg., 25: p. 307 - 362, 1906
 Familie Pieridae in Seitz, Großschmetterlinge der Erde ; 9: p. 119 - 190, Alfred Kernen, Stuttgart, 1910
 Familie Lycaenidae in Seitz, Großschmetterlinge der Erde ; 9: p. 803 - 901, (part) Alfred Kernen, Stuttgart, 1915 - 1924
 Die Orthopteren der Schweiz und der Nachbarländer auf geographischer wie ökologischer Grundlage mit Berücksichtigung der fossilen Arten ; Archiv für Naturgeschichte, 87(4-6): p. 1 - 262, 1921

Externé odkazy 
Lepidopterology Biography

Zdroj 
The Entomologist ; Royal Entomological Society of London, British Trust for Entomology, Page 144, 1922

Nemeckí entomológovia
Lepidopterológovia
Obchodníci s hmyzom